Puflama musiqa cholgʻulari. Puflama musiqa cholgʻulari yoki aerofonlar — musiqa cholgʻu asboblari guruhi; tovush manbai vazifasini cholgʻuning trubkasidagi havo bajaradi. Tovush chiqarish usuliga qarab naysimon, tilchali va mundshtukli toifalarga, ishlab chiqarish materialiga qarab mis (valtorna, karnay kabi) va yogʻoch (nay, fleyta, goboy) puflama musiqa cholgʻular turlariga ajratiladi.